Çobanbəy türbəsi

Çoban bəy türbəsi — Bursanın Mollaarap məhəlləsində, onun adını daşıyan küçədə yerləşir. Osmanlı dövlətinin yaradıcılarından olan Osman bəyin oğullarından Çobanbəyə məxsusdur. Türbədə Çoban bəyin sarkofaqı da daxil olmaqla beş sarkofaq mövcuddur. Türbənin kitabəsi olmasa da, vəqf qeydlərindən onun XIV əsrin əvvəllərində tikildiyi məlumdur.

 Memarlıq məlumatları 

Türbənin kənarları 6,45 m-dir. Türbə kvadrat formasında olub, üstü yastı günbəzlə örtülmüşdür. Daş və kərpicdən hörülmüş əsas divarlarından qübbəyə keçid türk üçbucaqları ilə təmin edilmişdir. Giriş qapısı kərpicdən tikilmişdir və sivri önlüklüdür. Türbə cənub və şərq tərəfdən iki yuxarı və aşağı istiqamətli pəncərə ilə işıqlandırılmışdır. Türbənin qərb hissəsində yerləşən Çobanbəy məscidinin yalnız bünövrə qalıqları günümüzə qədər gəlib çatmışdır.

 Restavrasiyaları 

Türbə 1971-ci ildə Bursa Qədim Əsərləri Sevənlərin Assosiasiyası tərəfindən təmir və bərpa edilmişdir.

 İstinadlar